«Балалар бозда. Йолдызлар» телевизион проектының икенче сезоны старт алды

	«Ростелеком» белән Россиянең фигуралы шуу федерациясе «Балалар бозда. Йолдызлар» («Дети на льду. Звезды») проектының икенче сезонына старт бирде. Телевизион тамашада, кайда гына яшәвенә карамастан, 8дән 9 яшькәчә булган спорт сөюче һәрбер бала катнаша ала.	 Гаризалар 2 апрельгә кадәр проектның ice.rt.ru сайтында кабул ителә. Сайтта, анкета тутырып, баланың осталыгын тасвирлаучы видеоязманы җибәрү мөмкинлеге дә каралган. Беренче кастинглар 2017 елның апрель аенда Мәскәү, Санкт-Петербург, Сочи, Новосибирск, Чиләбе, Казан, Чита шәһәрләрендә уза.
 
Кастингларда 21 кыз һәм 21 малай сайлап алыначак.  Алга таба алар жюри әгъзалары белән берлектә махсус тема буенча әзерләнәчәк. Тамашачы шоуның 8 сериясендә дә балаларның боздагы көрәшен күзәтә алачак.
 
Жюри рәисе легендар Татьяна Тарасова катнашучыларга үз киңәше белән ярдәм итеп, аларның чыгышына бәя бирер дип көтелә. Проектның икенче сезонын "Ростелеком"ның «ВСЁ-ТВ» Интерактив каналында яисә ice.rt.ru сайтында карап барырга мөмкин. Партнерлар яңалыгы 
	---	
Матбугат.ру

	№ --- | 27.03.2017	


